Sodba Splošnega sodišča (drugi senat) z dne 24. oktobra 2018 – Epsilon International/Komisija

(Zadeva T-477/16)

„Arbitražna klavzula – Pogodbe, sklenjene v okviru Sedmega okvirnega programa za raziskave, tehnološki razvoj in predstavitvene dejavnosti (2007–2013) – Pravni interes – Upravičeni stroški – Začasna ustavitev plačil – Predlog za razglasitev ničnosti – Sklep o registraciji tožeče stranke v centralno podatkovno bazo sistema za zgodnje odkrivanje in izključitev (EDES) – Akt, zoper katerega ni pravnega sredstva – Nedopustnost“

1. Sodni postopek – Vloga, s katero se postopek začne – Predlogi – Sprememba med postopkom – Zahteva (Poslovnik Splošnega sodišča, člena 76(d) in 84(2)) (Glej točke 45, 46 in 48.)

2. Sodni postopek – Vložitev tožbe pri Splošnem sodišču na podlagi arbitražne klavzule – Pogodbe, sklenjene v okviru specifičnega programa na področju raziskav, tehnološkega razvoja in predstavitvenih dejavnosti – Zavrnitev Komisije, da bi za upravičene stroške štela nekatere zneske, izplačane upravičencu iz naslova izpolnjevanja pogodb – Zahteva za vračilo predujma – Tožba, ki jo je upravičenec vložil zoper dopis Komisije, v katerem je navedla, da namerava izdati plačilni nalog – Neobstoj dokončne ugotovitve o dolgu – Neobstoj pravnega interesa – Nedopustnost tožbe (Člen 272 PDEU) (Glej točke 64, 65, 67 in 70.)

3. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Utemeljitev priglašenih stroškov – Postopek, ki ga je začela Komisija za povračilo izplačanih predujmov – Porazdelitev dokaznega bremena (Člen 272 PDEU in člen 317 PDEU) (Glej točke 78, 100 in 103.)

4. Nacionalno pravo – Sklicevanje na nacionalna prava – Belgijsko in luksemburško pravo – Obligacijsko pravo – Pravica do odškodnine za škodo, nastalo iz pogodbenih obveznosti – Pogoji (Glej točke od 135 do 137.)

5. Ničnostna tožba – Fizične ali pravne osebe – Pravni interes – Nujnost obstoječega in dejanskega interesa – Presoja ob vložitvi tožbe – Tožba, s katero tožeča stranka lahko pridobi korist – Dokazno breme (Člen 263, četrti odstavek, PDEU) (Glej točke od 142 do 145.)

6. Ničnostna tožba – Fizične ali pravne osebe – Pravni interes – Tožba zoper sklep o registraciji tožeče stranke v centralno podatkovno bazo sistema za zgodnje odkrivanje in izključitev (EDES) – Izbris registracije med postopkom – Nevplivanje – Temelj morebitne odškodninske tožbe – Ohranitev pravnega interesa (Člen 263, četrti odstavek, PDEU; Uredba Evropskega parlamenta in Sveta št. 966/2012, člen 108(4)) (Glej točke od 146 do 149.)

7. Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Obdelava podatkov s strani uprave le za interne namene – Dopustnost – Pogoji (Člen 263 PDEU) (Glej točki 152 in 153.)

8. Ničnostna tožba – Fizične ali pravne osebe – Akti, ki ustvarjajo zavezujoče pravne učinke – Akti, ki spreminjajo pravni položaj tožeče stranke – Registracija v podatkovno bazo sistema za zgodnje odkrivanje in izključitev (EDES) – Tožba subjekta, na katerega se nanaša registracija – Neobstoj zunanjih učinkov registracije na pravni položaj tožeče stranke – Nedopustnost (Člen 263 PDEU; Uredba Evropskega parlamenta in Sveta št. 966/2012, členi 66, 106(1) in 108(4)) (Glej točke od 158 do 163.)

Predmet

Po eni strani predlog na podlagi člena 272 PDEU, naj se ugotovi, prvič, da so zneski, ki jih je Komisija plačala v skladu s Sporazumi o nepovratnih sredstvih Briseide, i-SCOPE in Smart-Islands, upravičeni stroški, drugič, da sklepi Komisije o začasni ustavitvi plačil za projekte i-Locate, eENV-Plus, GeoSmartCity in c-Space niso utemeljeni in, tretjič, da je nezakonito ravnanje Komisije tožeči stranki povzročilo škodo in, po drugi strani, predlog na podlagi, prvič, člena 263 PDEU, naj se za Sklep Komisije z dne 17. junija 2017 (Ares(2016) 2835215), s katerim je bila družba Epsilon registrirana v bazo podatkov sistema za zgodnje odkrivanje in izključitev (EDES), razglasi za ničnega in, drugič, člena 268 PDEU za plačilo odškodnine za škodo, ki naj bi jo tožeča stranka utrpela zaradi tega akta.

Izrek

1. Tožba se zavrže.